Tσιπούρα με σπανάκι, φέτα, φύλλο κρούστας και ζεστό λαδολέμονο
Μοναδική και πρωτότυπη συνταγή που θα αγαπήσουμε όλοι. Ο συνδυασμός του ψαριού με το σπανάκι και τη φέτα απογειώνεται απο το μυρωδάτο λαδολέμονο.
100 ml Εξαιρετικό παρθένο ελαιόλαδο Άλτις Παραδοσιακό      , 500 γρ. σπανάκι baby, 120 γρ. φρέσκο κρεμμυδάκι ψιλοκομμένο, 50 ml ζωμός λαχανικών ανάλατος, 20 γρ. άνηθος ψιλοκομμένος,  200 γρ. φέτα, 4 φύλλα κρούστας, χυμός και ξύσμα από 1/2 λεμόνι, 1 κουτ. σούπας μηλόξιδο, αλάτι, φρεσκοτριμμένο πιπέρι, τα φιλέτα από 2 μεγαλούτσικες τσιπούρες, 200 ml  ζωμός λαχανικών ανάλατος , 100 ml Εξαιρετικό Παρθένο ελαιόλαδο Άλτις Παραδοσιακό, αλάτι, φρεσκοτριμμένο πιπέρι
Παίρνουμε ένα φύλλο κρούστας, το τσαλακώνουμε και το βάζουμε στο ταψί. Ψήνουμε στο φούρνο για 15 λεπτά στους 180 βαθμούς μέχρι να ροδίσει. Μόλις ροδίσει, το γυρίζουμε από την άλλη πλευρά και το ξανά βάζουμε στο φούρνο για 1 λεπτό ακόμα για να ψηθεί και η άλλη πλευρά. Επαναλαμβάνουμε τη διαδικασία και με τα υπόλοιπα φύλλα. Σε μια κατσαρόλα ζεσταίνουμε το μισό ελαιόλαδο και προσθέτουμε το φρέσκο κρεμμυδάκι, το σπανάκι και μαγειρεύουμε για περίπου 10 λεπτά μέχρι να μαραθούν τα λαχανικά. Ανακατεύουμε ανά τακτά διαστήματα. Στη συνέχεια, προσθέτουμε τον άνηθο και το ζωμό λαχανικών. Κλείνουμε τη φωτιά.Παίρνουμε το σπανάκι χωρίς τα υγρά του και το βάζουμε σε ένα μπλέντερ. Προσθέτουμε το τυρί, το υπόλοιπο ελαιόλαδο, τον χυμό, το ξύσμα και χτυπάμε. Βελτιώνουμε τη γεύση με το πιπέρι και το μηλόξυδο. Προσθέτουμε το φύλλο κρούστας το οποίο έχουμε ψήσει στο φούρνο. Χτυπάμε μέχρι να ομογενοποιηθεί. Επειδή τα φύλλα κρούστας θα απορροφήσουν τα υγρά, προσθέτουμε και τα υγρά από την κατσαρόλα.Σε ένα ταψί βάζουμε ελαιόλαδο, ζωμό λαχανικών, αλάτι, πιπέρι και τα φιλέτα. Βάζουμε το ταψί στο φούρνο στους 180 βαθμούς πάνω-κάτω. Μόλις είναι έτοιμα τα φιλέτα, βγάζουμε το ταψί από το φούρνο. Παίρνουμε τα υγρά του ταψιού (ζεστό λαδολέμονο) και τα ρίχνουμε στο μούλτι. Προσθέτουμε 2-3 κουταλιές της σούπας από το πουρέ σπανάκι που φτιάξαμε και χτυπάμε.Σερβίρουμε σε 4 πιάτα το πουρέ σπανάκι και από πάνω βάζουμε τα φιλέτο τσιπούρας. Περιχύνουμε με το ζεστό λαδολέμονο που χτυπήσαμε στο μούλτι. Ραντίζουμε με λίγες σταγόνες ελαιόλαδο.
Σπανάκι,Ψάρι